laion/Wikipedia-Exotic huggingface dataset:
רייצ'ל פורטמן

רייצ'ל מרי ברקלי פורטמן (באנגלית: Rachel Mary Berkeley Portman; נולדה ב-11 בדצמבר 1960) היא מלחינה בריטית, ידועה בהלחנת פסקולים לסרטים. פורטמן נולדה בהייזלמייר שבמחוז מערב סאסקס באנגליה. היא למדה בבית הספר היוקרתי צ'ארטרהאוס (Charterhouse School) והחלה להלחין בגיל 14. עם סיום התיכון החלה ללמוד מוזיקה באוניברסיטת אוקספורד. בשנת 1988 הוענק לה פרס המלחין הצעיר של השנה (Young Composer Of The Year-Award) ממכון הסרטים הבריטי. בשנת 1996, היא הייתה האשה הראשונה שזכתה בפרס אוסקר לפסקול המקורי הטוב ביותר, עבור הסרט "אמה". בנוסף הייתה מועמדת לפרס עבור הסרטים "שוקולד" ו"תקנות בית השיכר". בשנת 2000 הוענק לה תואר הכבוד של קצין במסדר האימפריה הבריטית. בשנת 2003 הלחינה אופרה בבימוי פרנצ'סקה זמבלו לפי הספר "הנסיך הקטן". ב-2004 הלחינה את פסקול הסרט המועמד ממנצ'וריה. בין הסרטים להם הלחינה את הפסקול ניתן למצוא את "חמדת", "ידוע לשמצה", "תקנות בית השיכר", "קדילאק של סופשבוע", "סיפורי עמים", "היפה והחיה 2: חורף קסום", "הבית באגם", "לעולם אל תתן לי ללכת", "לא תשכח", "הדוכסית" ו"הסנדקית הקסומה". בשנת 1995 נישאה לבמאי והמפיק האיטלקי אוברטו פאזוליני (Uberto Pasolini) ולזוג שלושה ילדים. אתר האינטרנט הרשמי של רייצ'ל פורטמן רייצ'ל פורטמן, במסד הנתונים הקולנועיים IMDb (באנגלית) רייצ'ל פורטמן, באתר AllMovie (באנגלית) רייצ'ל פורטמן, באתר Box Office Mojo (באנגלית) רייצ'ל פורטמן, במסד הנתונים הקולנועיים KinoPoisk (ברוסית) רייצ'ל פורטמן, באתר אפל מיוזיק (באנגלית) רייצ'ל פורטמן, באתר ספוטיפיי רייצ'ל פורטמן, באתר Last.fm (באנגלית) רייצ'ל פורטמן, באתר AllMusic (באנגלית) רייצ'ל פורטמן, באתר MusicBrainz (באנגלית) רייצ'ל פורטמן, באתר דיזר רייצ'ל פורטמן, באתר Discogs (באנגלית)
סטאד ד'אביג'אן

מועדון הכדורגל סטאד ד'אביג'אן (בצרפתית: Stade d'Abidjan לשעבר: ד'אספי אביג'אן בצרפתית: d'ASFI Abidjan) הוא מועדון כדורגל מאביג'אן, חוף השנהב, שנשיאו הוא לוק אדו קוואמה. המועדון נוסד בשנת 1936, באביג'אן בירת חוף השנהב וקיבל את השם "אספי" (ASFI). אתר האינטרנט הרשמי של סטאד ד'אביג'אן פרופיל, באתר Transfermarkt פרופיל, באתר Soccerway פרופיל, באתר WorldFootball.net
פור (פירושונים)

האם התכוונתם ל... פור – עם במערב סודאן פור – גורל, עצם שמשמש להטלת גורל פור (ספר) – ספר מאת ורוניקה רות' אישים: אדגר פור – פוליטיקאי צרפתי דוד פור – איש חנוך ישראלי פליקס פור – מדינאי צרפתי תמיר פור – כדורגלן ישראלי פורה
Chandelier

Chandelier (בעברית: נברשת) הוא הסינגל הראשון של הזמרת האוסטרלית סיה מתוך האלבום השישי שלה, 1000 Forms of Fear. השיר זכה לביקורות חיוביות על הכתיבה של סיה והגשת השיר. השיר זכה להצלחה עצומה בעולם והגיע לעשירייה הפותחת ביותר מ-20 מצעדים בעולם, ביניהם גם הבילבורד הוט 100 שם הגיע למקום שמיני בשיאו. בישראל השיר הגיע למקום ראשון במצעד השבועי של "מדיה פורסט", וזכה בתואר "שיר השנה" של גלגלצ. סיה זכתה להיות אחת מאנשי השנה של התחנה באותה שנה. בשנת 2010, יצא הסינגל "Titanium" של ה-DJ הצרפתי דייוויד גטה, הסינגל זכה להצלחה עצומה וסיה קיבלה פרסום רב בעקבותיו, בעקבות הפרסום, סיה לקחה הפסקה מהקריירה המוזיקלית וכתבה שירים לאמנים רבים, בהם גם ביונסה, ריהאנה וכריסטינה אגילרה. במאי 2014, סיה הודיעה על הוצאת אלבום האולפן השישי שלה בשם "1000 Forms of Fear" ושחררה את "Chandelier" כסינגל המוביל שלו. השיר תוכנן בהתחלה להיות עם מנגינת פסנתר אך המפיקים של השיר רצו שהשיר יהיה להיט והוסיפו לו אפקטים אלקטרונים. השיר שוחרר להורדה דיגיטלית ב-"iTunes" ב-17 במרץ 2014. הווידאו קליפ של השיר יצא ב-6 במאי 2014. בקליפ מככבת הרקדנית הצעירה מאדי זיגלר, ממנה ביקשה סיה להופיע בקליפ דרך טוויטר לאחר שזיגלר הופיעה בתוכנית "DANCE MOMS". הקליפ נוהל על ידי סיה והיה לפי הכוריאוגרפיה של ריאן הפינגטון, לקליפ יש למעלה מ-2 מיליארד צפיות ביוטיוב. לאורך הסרטון, זיגלר חובשת פאה בלונדינית (בדומה לשיער של סיה) ורוקדת בדירה נטושה "בעוד היא מסתובבת, בועטת, מזנקת, זוחלת, נופלת, מסובבת ומסתירה את עצמה מאחורי חלון וילונות". הביקורות לקליפ היו מהללות והכוריאוגרפיה זכתה לשבחים מכלי התקשורת. הקליפ קיבל שתי מועמדויות בטקס פרסי ה-"VMA" של MTV בקטגוריה של "קליפ השנה" והכוריאוגרפיה הטובה ביותר שלבסוף זכה בכוריאוגרפיה, ב-5 בדצמבר 2014, פורסם שהוא קיבל גם מועמדות לפרס גראמי בקטגוריית הווידאו קליפ הטוב ביותר. הקליפ לשיר והשיר זכו לחיקויים ולפרודיות רבות. Chandelier, במסד הנתונים הקולנועיים IMDb (באנגלית) מידע על היצירה "Chandelier" באתר מיוזיק בריינז מידע על הסינגל "Chandelier" באתר מיוזיק בריינז מידע על השיר "Chandelier" באתר AllMusic מידע על היצירה "Chandelier" באתר Discogs מילות השיר "Chandelier" באתר Genius גרסאות נוספות ל"Chandelier" באתר SecondHandSongs סרטון השיר "Chandelier" באתר יוטיוב "שנדליר" הוא שיר השנה של גלגלצ: תוצאות המצעד הבינלאומי השנתי לשנת 2014, באתר וואלה, 31 בדצמבר 2014 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) מידע על Chandelier, באתר המצעד האוסטרי, ארכיון מידע על Chandelier, באתר המצעד האיטלקי, ארכיון מידע על Chandelier, באתר המצעד הגרמני מידע על Chandelier, באתר מצעד דנמרק מידע על Chandelier, באתר המצעד הנורווגי מידע על Chandelier, באתר המצעד של ניו זילנד מידע על Chandelier, באתר המצעד הספרדי מידע על Chandelier, באתר המצעד הפורטוגזי, ארכיון מידע על Chandelier, באתר המצעד הפיני מידע על Chandelier, באתר המצעד הצרפתי, ארכיון מידע על Chandelier, באתר המצעד השוודי Gold & Platinum, RIAA (באנגלית אמריקאית)
שופן (פירושונים)

האם התכוונתם ל... פרדריק שופן – מלחין פולני ידוע שופן – מכתש פגיעה, על שם פרדריק שופן שופן – וודקה, על שם פרדריק שופן נמל התעופה פרדריק שופן – נמל התעופה של ורשה, על שם פרדריק שופן קייט שופן – סופרת אמריקנית
לאון בורז'ואה

לאון ויקטור אוגוסט בּוּרז'וּאָה (בצרפתית: Léon Bourgeois‏; 29 במאי 1851 – 29 בספטמבר 1925) היה מדינאי צרפתי. היה ראש ממשלת צרפת ה-64 (1 בנובמבר 1895 – 29 באפריל 1896 - כחצי שנה במהלך הרפובליקה הצרפתית השלישית), שר מדינה (כלומר שר בלי תיק) ויושב ראש הפרלמנט. על פועלו כיושב ראש מועצת חבר הלאומים, זכה בפרס נובל לשלום בשנת 1920. בורז'ואה ו-8 מחברי ממשלתו היו בונים חופשיים. פרק זה לוקה בחסר. אנא תרמו לוויקיפדיה והשלימו אותו. לאון בורז'ואה נולד בפריז. דעותיו היו סוציאל-רדיקליות והוא נחשב מחשובי האידאולוגים הרדיקלים השמאלנים בצרפת. שירת כשר במספר ממשלות. כשר המשפטים תחת אלכסנדר ריבו, היה מעורב בשערוריית פנמה. הקים את ממשלתו בנובמבר 1895, אך חצי שנה מאוחר יותר, באפריל 1896, היא נפלה. בין שרי ממשלתו, היה גם פול דומר (כשר אוצר), מי שהיה לימים נשיא צרפת. בורז'ואה המשיך בתפקידים מיניסטריאליים, וב-1899 ייצג את צרפת בניסוח אמנת האג. לאחר מלחמת העולם הראשונה השתתף בועידת השלום בפריז (1919) ומונה כנשיא מועצת חבר הלאומים. על פועלו זה זכה בפרס נובל לשלום בשנת 1920. ב-1899 הביע תמיכה בציונות. מדיה וקבצים בנושא לאון בורז'ואה בוויקישיתוף לאון בורז'ואה, באתר פרס נובל (באנגלית) לאון בורז'ואה, באתר אנציקלופדיה בריטניקה (באנגלית) לאון בורז'ואה, באתר "Find a Grave" (באנגלית) אמנה ליישוב סכסוכים בין־ לאומיים בדרכי שלום, עמוד 407: " הוד מעלתו מר ליאון בורז'ואה, שגריר מיוחד של הרפובליקה, סנאטור, לשעבר יושב ראש מועצת המיניסטרים, לשעבר מיניסטר לענייני-חוץ, חבר בית-המשפט הקבוע לבוררות"", באתר נבו L\'Echo Sioniste. Vol. 1 n° 1 (5 septembre 1899), www.bibliotheque-numerique-aiu.org ערך זה כולל קטעים מתורגמים מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל ערך זה הוא קצרמר בנושא צרפתים. אתם מוזמנים לתרום לוויקיפדיה ולהרחיב אותו.
סנל

סנל הוא שם משפחה, ושמם של מספר מקומות יישוב בארצות הברית. האם התכוונתם ל... ברטרנד סנל (אנ') – פוליטיקאי אמריקאי וילברורד סנל – אסטרונום ומתמטיקאי הולנדי חוק סנל – חוק פיזיקלי העוסק בשבירה של קרניים במעבר בין שני תווכים בעלי מקדם שבירה שונה חנה סנל (אנ') – אשה בריטית שהתחפשה לגבר כדי לשרת כחייל טוני סנל – כדורסלן אמריקאי פיטר סנל – אתלט עבר ניו זילנדי
אסר

האם התכוונתם ל... היינריך אסר (אנ') – כנר גרמני, מנצח ומלחין משפיע טוביאס אסר (Asser) – משפטן ומדינאי הולנדי ממוצא יהודי-ספרדי, חתן פרס נובל לשלום יאן אסר – שחמטאי יהודי-הולנדי וכירורג פלסטי פרנץ אסר (אנ') – כדורגלן גרמני אשר איסר
פורטמן

פורטמן (באנגלית: Portman) הוא שם משפחה. האם התכוונתם ל... ג'ון פורטמן – אדריכל ויזם נדל"ן אמריקאי [1] נטלי פורטמן – שחקנית אמריקאית-ישראלית רוב פורטמן – עורך דין, דיפלומט ופוליטיקאי אמריקאי רייצ'ל פורטמן – מלחינה בריטית שונות פורטמן רוד – אצטדיון כדורגל בעיר איפסוויץ' שבמחוז סאפוק שבאנגליה
בורז'ואה

בורז'ואה (בצרפתית: Bourgeois) הוא שם משפחה. האם התכוונתם ל... לאון בורז'ואה – פוליטיקאי ומדינאי צרפתי, ראש ממשלת צרפת לואיז בורז'ואה – פסלת אמריקאית ילידת צרפת מארי בורז'ואה – שפית צרפתייה שהחזיקה שלושה כוכבים במדריך מישלן האדום בשנים 1933–1937
הוצאת ספרים

הוצאת ספרים היא גוף העוסק בהוצאה לאור של ספרים ובהפצתם של הספרים, דרך חנויות הספרים ובמכירה ישירה לצרכן. הגוף נקרא לעיתים גם מוציא לאור (מו"ל). בין הוצאות הספרים יש הפועלות כגוף עסקי, לשם הפקת רווחים, ויש הפועלות ללא כוונת רווח. בחירת הספרים שתפרסם ההוצאה נעשית בהתאם לתחומי ההתמחות שלה: יש המתמחות בספרי בישול, אחרות מתמחות בספרות משפטית, מדריכי טיולים, סיפורת וכו'. מו"לים גדולים עוסקים בתחומים רבים, אך גם הגדול שבהם אינו עוסק בכל התחומים. בהוצאת הספרים עובדים לקטורים, שתפקידם לבחור בין כל כתבי היד המגיעים להוצאה אילו יוצאו לאור. הבחירה נעשית על פי שיקולים של איכות, סיכויי ההצלחה המסחרית של כתב היד, ובהוצאות המוקדשות לז'אנר (סוגה) מסוים של דברי דפוס, הבחירה נעשית בהתאם לרוח ההוצאה וקהל היעד שלה. בשנים האחרונות התפשטו מרבית ההוצאות לאור הגדולות גם לתחומים קרובים, כמו הפצה אלקטרונית והפצת מוזיקה. ההוצאות הגדולות בישראל נכון לשנת 2018 הן כנרת זמורה דביר, ידיעות ספרים, כתר-מודן, עם עובד, שוקן, וגרף הוצאה לאור. לצד הוצאות לאור גדולות, פועלות גם הוצאות לאור המתרכזות בסוגה מסוימת. הוצאה לאור מדיה וקבצים בנושא הוצאת ספרים בוויקישיתוף התאחדות הוצאות ספרים בישראל מאגר המו"לים בישראל בספרייה הלאומית רשימת כל הוצאות הספרים בישראל באתר טקסט רץ הוצאה לאור ארכיון אסף פרסומי הוצאות לאור, בספרייה הלאומית ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
חוט משיכה

חוט השחלה, (מכונה גם חוט משיכה או סרט משיכה, בז'רגון שטלבנד או סטלבנד, מגרמנית Stahlband), הוא כלי שמשמש חשמלאים להעביר חוטי הולכה בתוך צינור. חוטי משיכה עשויים כחוט בודד, מחומר חזק אך אלסטי כגון פלדה קפיצית ופיברגלס. בקצה החוט מחוברת לולאה או וו. החוט מיוצר עם עקמומיות קלה, ובדרך כלל כשאינו בשימוש מלופף על תוף כבלים. חוטי משיכה מיוצרים באורכים ובעוביים שונים, עד לאורך מקסימלי של 80 מטר. ככל שחוט המשיכה עבה יותר כן גדול המשקל אותו הוא יכול למשוך. חוטי משיכה מיועדים להעברת מוליכים מבודדים וכבלי חשמל בתוך צינורות ריקים. החוט מושחל מצד אחד של הצינור הריק ונדחף עד לצידו השני, כאשר חוזק החוט מאפשר את דחיפתו, גמישותו והעקמומיות מאפשרים לו לעקוב אחרי תוואי הצינור, גם כשזה מפותל. עם התגלות קצה חוט המשיכה בצידו השני של הצינור, נקשרים אליו המוליכים או הכבל, ונמשכים חזרה באמצעות החוט דרך הצינור. ניתן גם להשחיל שני חוטי השחלה בצדדים מנוגדים. אם לאחד מהחוטים המושחלים יש קצה בצורה של וו פתוח, אחד החוטים יכול לתפוס את השני, ולהמשך חזרה. אם מחברים זמזם לאחד הקצוות, ניתן לקבל אינדיקציה קולית כאשר החוטים נפגשים. עבור כבלים כבדים ומרחקים גדולים נעשה שימוש במכונות אשר דוחפות או יורות את חוט המשיכה דרך הצינור, ואף מושכות את החוט לאחר חיבורו. מדיה וקבצים בנושא חוט משיכה בוויקישיתוף Using fish tape to pull electrical wire through Liquid-Tight conduit, באנגלית, סרטון באתר יוטיוב}
ליאור אדרי

הרב ליאור אברהם אדרי (נולד ב-13 בפברואר 1979, ט"ז בשבט ה'תשל"ט) הוא פוליטיקאי ישראלי שכיהן כחבר הכנסת מטעם מפלגת ש"ס בשלהי כהונתה של הכנסת התשע עשרה. אדרי נולד וגדל בנתניה. בנם של אשר ונורה. הוא למד בישיבת באר התורה, ישיבה ליטאית בבית וגן אצל הרב גבריאל יוסף לוי ובישיבת עיון התלמוד בקריית ספר אצל הרב אבא ברמן. למד חמש שנים בכולל הלכה של הרב שמעון גבאי והוסמך לרבנות בידי הרב אליהו אברז'ל. שירת שלוש שנים בצה"ל כמורה חייל. שירת במילואים ברבנות הצבאית. כיום משרת בקצין העיר נתניה כמודיע נפגעים בדרגת רב-סרן. החל לעבור כמשגיח כשרות ברבנות נתניה, התקדם והפך למפקח רבנות במועצה האזורית חוף השרון. בשנת 2007 הצטרף לחברת השיווק "נטו מלינדה סחר בע"מ" והיה מנהל המותג "עטרה". בשנת 2010 צורף בידי הרב משה יוסף לבד"ץ בית יוסף כאחראי על תחום בשר ושחיטה בישראל ובחו"ל. בהמשך מונה אדרי לסמנכ"ל בד"ץ בית יוסף ונחשב כמקורבו של הרב משה יוסף. אדרי משמש כרב בית הכנסת "בית ראובן" בנתניה. לקראת הבחירות לכנסת התשע עשרה שובץ במקום ה-13 ברשימת ש"ס לכנסת, אך ש"ס זכתה ב-11 מנדטים בלבד. בשלהי כהונת הכנסת התשע עשרה עם התפטרותו מהכנסת של יושב ראש ש"ס אריה דרעי החל אדרי לכהן כחבר הכנסת ב-1 בינואר 2015. אדרי הוא תושב נתניה. נשוי לשרה לבית ארביב, בתו של הרב מאיר ארביב, רבה של רמות ג. הוא אב לחמישה ילדים. ליאור אדרי, באתר הכנסת ליאור אדרי, באתר כנסת פתוחה הרב ליאור אדרי באתר בד"ץ בית יוסף ישי כהן, ‏הכירו: הפנים החדשות ברשימת ש"ס, באתר כיכר השבת, 6 בדצמבר 2012 יהדות בשרון, גיליון 130, י"ט בחשוון תשע"ה
פרויקט נזכור

המונח "נזכור" מפנה לכאן. לערך העוסק באתר להנצחת חללי מערכות ישראל, ראו יזכור (אתר אינטרנט). פרויקט נִזְכּוֹר (באנגלית: Nizkor Project) הוא אתר אינטרנט ששם לעצמו למטרה להילחם בהכחשת השואה על ידי חשיפת שקריהם של מכחישי השואה והפרכת טיעוניהם, במקום על ידי צנזורה. האתר נוסד על ידי קן מקווי בעקבות השתתפותו בקבוצת הדיון "alt.revisionism" באינטרנט, הנוקטת ומטיפה לגישה "רוויזיוניסטית" בהתייחסות לשואה. קבוצת דיון זו שימשה בראשית שנות התשעים מעוז למכחישי שואה, ועוררה נגדה ארגונים הנלחמים באנטישמיות ובהכחשת השואה, כגון מרכז שמעון ויזנטל, שדרשו להטיל עליה צנזורה. אולם מקווי וחבריו החליטו להילחם במכחישי השואה בדרך אחרת, על ידי חשיפת השקרים והרשלנות של מכחישי השואה, ועל ידי תשובות מפורטות לטיעוניהם ולספקות אותם הם מנסים לעורר. כך הם סיפקו הפרכה מפורטת למסמך "66 שאלות ותשובות על השואה" שהפיץ "המכון לסקירה היסטורית" (Institute for Historical Review) ומכחיש השואה הקנדי ארנסט צינדל, בו הם עונים לטענות כאילו אין הוכחות לשואה, שאי אפשר היה להשתמש בציקלון בה להשמדה, או שאי אפשר היה לשרוף כל כך הרבה גופות במשרפות. האתר משמש גם לתיעוד כתביהם של מכחישי השואה, על מנת שיהיה אפשר להשתמש בהם כנגדם, ולהוכיח את הצורה שבה הם עובדים. הפרויקט מתנגד לצנזורה, ואף יזם לינקים הדדיים מהאתר שלהם לאתרים של מכחישי שואה. חלק ממכחישי השואה סירבו, וחלקם, כמו צינדל, הסכימו. בניגוד לטענות מכחישי השואה, האתר אינו ממומן על ידי ישראל, אלא על ידי תורמים פרטיים, ועל ידי מקווי עצמו. מדיה וקבצים בנושא פרויקט נזכור בוויקישיתוף אתר האינטרנט הרשמי של פרויקט נזכור ריאיון עם קן מקווי, (באנגלית). מאמר לגבי הפרויקט, (באנגלית).
ארץ קואוטס

ארץ קואוטס (באנגלית: Coats Land) היא חבל ארץ באנטארקטיקה, המשתרע מערבית לארץ המלכה מוד ומהווה את החוף המזרחי של ים ודל. האזור מתמשך בכיוון כללי צפונית-מזרחית/דרומית-מערבית בין '00 20° מערב ו-'00 36° מערב. החל משנת 1979 באזור פועלת תחנת מחקר ארגנטינאית "בלגראנו 2". בינואר נרשמו עליות טמפרטורה עד כ-12 מעלות, אך בחורף היא ירדה עד 50 מעלות מתחת לאפס. במהלך השנה צפויות 143 ימים בהם יורד שלג. את החלק הצפון-מזרחי גילה מעל סיפון ה"סקוטיה" ויליאם ספירס ברוס, מפקד המשלחת הסקוטית הלאומית לאנטארקטיקה, 1904–1902. ברוס נתן לארץ שהתגלתה את השם "ארץ קואוטס" לכבוד סר ג'יימס קואוטס הבן ומייג'ור אנדרו קואוטס, שני התומכים העיקריים במשלחת. מדיה וקבצים בנושא ארץ קואוטס בוויקישיתוף ארץ קואוטס, באתר אנציקלופדיה בריטניקה (באנגלית) ארץ קואוטס באתר הסקר הגאולוגי של ארצות הברית ארץ קואוטס באתר הגאזט האנטארקטי המשווה SCAR של ממשלת אוסטרליה נתוני אקלים באזור תחנת "בלגראנו 2" (בצרפתית) נתוני אקלים באזור תחנת "בלגראנו 2" (בספרדית) מידע גאוגרפי והיסטורי
רקס ולהיים

רקס ג'וזף ולהיים (באנגלית: Rex Joseph Walheim; נולד ב-10 באוקטובר 1962) הוא אסטרונאוט בנאס"א, קולונל לשעבר בחיל האוויר של ארצות הברית. הוא שהה בחלל 566 שעות בשלוש משימות חלל: STS-110,‏ STS-122‏ ו-STS-135. נולד בקליפורניה בשנת 1962 וגדל בסן קרלוס. סיים תואר ראשון בהנדסת מכונות באוניברסיטת קליפורניה בברקלי בשנת 1984. בשנת 1989 סיים תואר שני בהנדסת תעשייה וניהול באוניברסיטת יוסטון. בשנת 1984 החל לעבוד בחיל האוויר של ארצות הברית ובאפריל 1985 הוצב בדקוטה הצפונית. שנה לאחר מכן הועבר למרכז החלל ג'ונסון ביוסטון, טקסס. בשנת 1992 הוא עבר קורס ולאחר סיומו עבד בבסיס חיל האוויר אדוארדס. במקביל הוא היה מדריך בקורסים לטייסי ניסוי. ולהיים נבחר ליחידת אסטרונאוטים והוסמך כאסטרונאוט בשנת 1996. בשנת 2000 הוא היה מומחה משימה במעבורת החלל אטלנטיס, משימה STS-110 (מייקל בלומפילד היה מפקד צוות). במשימה זו הותקן חלק ה-S0 Truss, שנותן תמיכה למבנה התחנה. ולהיים השתתף ב-2 משימות חוץ רכביות באורך כולל של כ-13 שעות. בשנת 2008 הוא טס במעבורת החלל אטלנטיס במשימה STS-122 (סטיבן פריק היה מפקד צוות). המשימה היה להביא מודול חדש "קולומבוס" שנבנה בסוכנות החלל האירופית. במהלך טיסה זו ולהיים ביצע 3 פעילויות חוץ-רכביות באורך כולל של כ-22 שעות. בשנת 2011 הוא טס לחלל בפעם השלישית במשימה STS-135 (כריסטופר פרגוסון היה מפקד צוות). במשימה זו לתחנת החל הבין-לאומית הואב ציוד ומצרכים. פרש מנאס"א באוגוסט 2020. מדיה וקבצים בנושא רקס ולהיים בוויקישיתוף רקס ולהיים, ברשת החברתית אקס (טוויטר) קורות חיים רקס ולהיים באתר נאס"א (באנגלית) Rex J. Walheim, (Colonel, U.S. Air Force, Ret.) NASA Astronaut, NASA, ‏August 2020 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלגברת הטנזורים

באלגברה מופשטת, אלגברת הטנזורים של מרחב וקטורי היא האלגברה (האסוציאטיבית עם איבר יחידה) החופשית מעליו. יהי V {\displaystyle V} מרחב וקטורי מעל שדה F {\displaystyle \mathbb {F} } . אלגברת הטנזורים של V {\displaystyle V} היא T ( V ) = F ⊕ V ⊕ ( V ⊗ V ) ⊕ . . . {\displaystyle T(V)=\mathbb {F} \oplus V\oplus (V\otimes V)\oplus ...} , עם פעולת הכפל בתור המכפלה הטנזורית (מעל F {\displaystyle \mathbb {F} } ). מבנייה זו מתקבלת אלגברה אסוציאטיבית עם יחידה. כאשר המרחב V הוא סוף ממדי עם בסיס { v 1 , . . . , v n } {\displaystyle \{v_{1},...,v_{n}\}} , אלגברת הטנזורים היא האלגברה החופשית ביוצרים v 1 , . . . , v n {\displaystyle v_{1},...,v_{n}} , כלומר אלגברת הפולינומים הלא-קומוטטיביים ביוצרים האלה. החלפת בסיס משרה אוטומורפיזם של האלגברה. כאמור, אלגברת הטנזורים היא האלגברה החופשית מעל V {\displaystyle V} . פירושו של דבר הוא שהאלגברה מקיימת תכונה אוניברסלית: כל העתקה ליניארית מ- V {\displaystyle V} לאלגברה כלשהי A {\displaystyle A} "עוברת" דרך T ( V ) {\displaystyle T(V)} , כלומר קיים הומומורפיזם (יחיד) f ^ : T ( V ) → A {\displaystyle {\hat {f}}:T(V)\rightarrow A} כך שהדיאגרמה הבאה מתחלפת: (כאשר i : V ↪ T ( V ) {\displaystyle i:V\hookrightarrow T(V)} העתקת ההכלה). כרגיל עם תכונות אוניברסליות, יש מבנה חופשי אחד לכל היותר, עד כדי איזומורפיזם; אלגברת הטנזורים היא המבנה החופשי הזה. כל אלגברה מתקבלת כאלגברת מנה של האלגברה הטנזורית המתאימה למרחב וקטורי כלשהו. בשל היותה האלגברה הכללית ביותר (כזו שלא מקיימת יחסים לא טריוויאליים, פרט לאלו שכל אלגברה אסוציאטיבית מחויבת לקיים), ניתן "לכפות" עליה יחסים ואף זהויות (כמו קומוטטיביות) ולקבל אלגברות ידועות אחרות. דוגמאות מפורשות לאלגברות כאלה הן האלגברה הסימטרית (בה מוסיפים יחסים מהצורה v ⊗ w − w ⊗ v {\displaystyle v\otimes w-w\otimes v} ) - זוהי האלגברה החופשית הקומוטטיבית הכללית ביותר, ואלגברת קליפורד - בה מוסיפים יחסים מהצורה v ⊗ v − q ( v ) {\displaystyle v\otimes v-q(v)} , עבור תבנית ריבועית q {\displaystyle q} . אלגברת הטנזורים היא אלגברה מדורגת לפי אורך הטנזורים. מפורשות, המרחבים T k ( V ) = V ⊗ . . . ⊗ V {\displaystyle T^{k}(V)=V\otimes ...\otimes V} (מכפלה k פעמים) הם המרכיבים ההומוגניים, והאלגברה אמנם מדורגת משום שהעתקת הכפל מוגדרת לטווח הנכון: T k 1 ( V ) ⊗ T k 2 ( V ) → T k 1 + k 2 ( V ) {\displaystyle T^{k_{1}}(V)\otimes T^{k_{2}}(V)\rightarrow T^{k_{1}+k_{2}}(V)} על ידי מכפלה טנזורית. ניתן גם להציג דירוגים אחרים, כדוגמת Z / 2 Z {\displaystyle \mathbb {Z} /2\mathbb {Z} } -דירוג, על ידי T ( V ) = T 0 ( V ) ⊕ T 1 ( V ) {\displaystyle T(V)=T_{0}(V)\oplus T_{1}(V)} , כאשר T 0 ( V ) = ⨁ 2 | k T k ( V ) {\displaystyle T_{0}(V)={\underset {2|k}{\bigoplus }}{{T}^{k}(V)}} החלק הזוגי של T ( V ) {\displaystyle T(V)} , ו- T 1 ( V ) = ⨁ 2 ∤ k T k ( V ) {\displaystyle T_{1}(V)={\underset {2\nmid k}{\bigoplus }}{{T}^{k}(V)}} החלק האי-זוגי. מכפלה טנזורית טנזור
אשרף גורבאל

אשרף עבדל לטיף ע'ורבאל (נהגה בעברית "גורבאל") (מאי 1925 - 30 בנובמבר 2005) היה דיפלומט מצרי. גורבאל נולד באלכסנדריה שבמצרים. הוא למד באוניברסיטת קהיר ובאוניברסיטת הרווארד. משנת 1949 הוא כיהן במשלחת המצרים לאו"ם. בדצמבר 1967 כיהן גורבאל כראש הנציגות הדיפלומטית הבלתי רשמית של מצרים בארצות הברית וניהל שיחות על חידוש היחסים הדיפלומטיים בין המדינות. הוא המשיך לשהות בוושינגטון כמיופה הכח של מצרים בראש משלחת שפעלה מתוך שגרירות הודו בארצות הברית. במסגרת תפקידו היה שותף פעיל בשיחות עם גונאר יארינג וסיסקו. בפברואר 1972, עם סיום תפקידו של פטרונו, מחמוד ריאד, כשר החוץ, פורסם שגם גורבאל יסיים את תפקידו ויתמנה לעוזרו של חאפז איסמעיל, יו"ר המועצה לביטחון לאומי של מצרים. אולם כהונתו של גורבאל הוארכה עד סוף יוני 1972 כדי שימשיך לטפל בשיחות על תוכנית רוג'רס. גורבאל כיהן כסמנכ"ל משרד החוץ ובפברואר 1973 מונה ליועץ התקשורת של אנואר סאדאת תפקיד בו החזיק במהלך מלחמת יום הכיפורים. עם חידוש יחסי ארצות הברית–מצרים, בנובמבר 1973, מונה גורבאל לשגריר מצרים בארצות הברית. באפריל 1974 הוא הגיש את כתב האמנתו לנשיא ניכסון. הוא שירת בתפקיד זה עד 1984 - שלוש שנים אחרי שחוסני מובארכ מונה לנשיא מצרים לאחר רצח סאדאת. במסגרת שירותו בשגרירות היה גורבאל חבר הצוות המצרי בשיחות קמפ דייוויד בשנת 1978, שהובילו להסכם השלום בין ישראל למצרים ב-1979. עם התחממות היחסים בין ישראל למצרים קשר גורבאל קשרים עם שגריר ישראל בארצות הברית, אפי עברון, והשניים הופיעו ביחד באירועים רבים. ב-1987 חזר גורבאל לארצות הברית כמרצה אורח באוניברסיטת ג'ורג'טאון. Ashraf Ghorbal, 80, Egypt's Envoy To U.S. and in '78 Pact With Israel, December 3, 2005, New York Times Ashraf Ghorbal (1925-2005): Egypt's Twice Top Diplomat in Washington, El-Ahram מדיה וקבצים בנושא אשרף גורבאל בוויקישיתוף שמואל שגב, שגריר מצרים בארה"ב שלח נשיקה למזכירתו של נשיא המדינה, מעריב, 30 ביולי 1974 מגעים בין ארה"ב ומצרים, דבר, 7 בדצמבר 1967 פיליפ בן, שר ההגנה האמריקני: תיתכן הפעלת כח לביטול חרם הנפט, מעריב, 7 בינואר 1974 ולא כפי שמצוין ב: שמואל שגב, מצרים מציעה שיחות בניו־יורק בדרג נמוך "עד שיובהרו כוונות כל הצדדים למו"מ", מעריב, 11 באוגוסט 1970 מצרים מגיבה בזעם, מעריב, 20 באוגוסט 1970 לושיוס בטל פורש; הארט במקומו, מעריב, 17 בספטמבר 1968 אהראם: ארה"ב תציע תכנית חדשה" בהתחדש השיחות בין 4 המעצמות, מעריב, 5 בנובמבר 1969 נאצר ידון בהתפתחויות, מעריב, 10 באוגוסט 1970 יובל אליצור, נציג מצרי רומז על אפשרות של מו"מ, מעריב, 10 במרץ 1971 גורבאל חוזר לוושינגטון, דבר, 3 בספטמבר 1971 סאדאת מנסה לשדל את בריה"מ, מעריב, 4 בפברואר 1972 גורבאל לקהיר להייעצויות, מעריב, 13 במרץ 1972 תמימות דעים בין ישראל לארה"ב לגבי העמדה שתינקט בפיסגה בנושא, דבר, 16 במאי 1972 הנציג המצרי נועד עם רוג'רס, דבר, 21 ביוני 1972 שלמה גינוסר, שליח מצרי ביקר בחשאי בלונדון, דבר, 2 בפברואר 1973 מה נשתנה ומה לא נשתנה, דבר, 5 ביוני 1973 מוריס גינדי, הכוח הישראלי - 10 ק"מ בתוך מצרים אבל "לעולם לא יוכל להגיע לקאהיר", דבר, 22 באוקטובר 1973 אלה ימים קשים מאוד, דבר, 26 באוקטובר 1973 קיסינג'ר וסאדאת הסכימו לחדש יחסי קהיר-ושינגטון, דבר, 8 בנובמבר 1973 שמואל שגב, "זה היום ציפיתי לו - אמר ניכסון בטקס לשגריר המצרי, מעריב, 21 באפריל 1974 יוצאים קבוע, מעריב, 30 באוקטובר 1984 Death of Ambassador Ashraf Ghorbal, November 30, 2005
דבורנית

דבורנית (שם מדעי: Ophrys) היא סוג של צמחים במשפחת הסחלביים המונה מינים רבים. הדבורניות נפוצות במיוחד במדינות אגן הים התיכון, אם כי אזור תפוצתן משתרע על פני כל אירופה, החל מנורווגיה בצפון, רוסיה ואיראן, ועד לצפון אפריקה. דבורנית היא סוג צעיר יחסית מבחינה אבולוציונית, ולכן הפרדת המינים אינה מושלמת. למעשה, הסוג מתאפיין בריבוי מינים בעלי צבעים שונים, תת-מינים ובני כלאיים. כיום אין שיטת מיון אחידה המקובלת על כל החוקרים. בעוד שאחדים מגבילים את מספר המינים לכ־20, אחרים מונים יותר ממאתיים מינים שונים. לפי הגישה השנייה, המינים שבטבלה הם למעשה קבוצות של מינים בעלי תכונות משותפות. בישראל הסוג מיוצג על ידי שמונה מינים, כולם מוגנים על פי חוק. יש המגדירים מין נוסף, דבורנית צהובת-שוליים, הנחשב על ידי אחרים כואריאנט של המין דבורנית דינסמור. האבקה של דבורניות מתבצעת בעזרת חרקים מאביקים, בעיקר דבורים. לפרחים מראה דומה לנקבת דבורה (ומכאן השם דבורנית), והם מפיצים פרומונים אשר מושכים את הזכרים אליהם. הזכרים שהולכו שולל והגיעו אל הפרח מנסים לבצע הזדווגות, ובזמן זה האבקה נדבקת לגופם וכך מועברת בין פרחים שונים. מינים שונים של דבורנית מושכים אליהם בדרך כלל מינים שונים של מאביקים על ידי הפצת פרומונים המתאימים לאותו מין בדיוק, וכך תהליך ההאבקה הוא מדויק וחסכוני יותר. עם זאת, קיימת אפשרות של הכלאה, שכן מינים אחדים של דבורנית מושכים יותר ממין אחד של מאביקים, ותיתכנה חפיפות. דבורנית, באתר ITIS (באנגלית) דבורנית, באתר NCBI (באנגלית) דבורנית, באתר האנציקלופדיה של החיים (באנגלית) דבורנית, באתר Tropicos (באנגלית) דבורנית, באתר GBIF (באנגלית) דבורנית, באתר IPNI (באנגלית) דבורנית, באתר אנציקלופדיה בריטניקה (באנגלית)
סוואנט (פירושונים)

"סוואנט" (Savant) היא מילה צרפתית שמשמעותה "ידיעה". האם התכוונתם ל... תסמונת סוואנט – תסמונת המתארת תופעה של אדם הלוקה באוטיזם, בעל יכולות מנטליות יוצאות מגדר הרגיל אישים מרילין ווס סוואנט – סופרת, מרצה ומחזאית אמריקאית. ידועה בשל היותה "בעלת ה-IQ הגבוה ביותר" בספר השיאים של גינס במהלך כמה שנים קשאמה סוואנט – פעילה חברתית אמריקנית, חברת מועצת העיר סיאטל ומרצה לכלכלה